A Szerződésből eredő uniós hatáskör (az EUMSZ 43. cikke) A 40. cikk (1) bekezdésében előírt közös piacszervezést, továbbá a közös agrárpolitika és a közös halászati politika célkitűzéseinek megvalósításához szükséges egyéb rendelkezéseket a Gazdasági és Szociális Bizottsággal folytatott konzultációt követően rendes jogalkotási eljárás keretében az Európai Parlament és a Tanács állapítja meg.

A Hivatal hatásköre (az 1224/2009/EK rendelettel módosított 768/2005/EK tanácsi rendelet) Célok — A rendelet létrehozza az Európai Halászati Ellenőrző Hivatalt (EFCA), amelynek célja a tagállamok által folytatott halászati ellenőrzési és felügyeleti tevékenységek operatív koordinációjának megszervezése, valamint a tagállamok közötti együttműködés támogatása, hogy azok a közös halászati politika eredményes és egységes alkalmazása érdekében megfelelhessenek e szakpolitika szabályainak. Feladatok/küldetés — koordinálja az Unió ellenőrzési és felügyeleti kötelezettségeihez kapcsolódó, tagállamok által végzett ellenőrzést és felügyeletet, — koordinálja az érintett tagállamok által egyesített nemzeti ellenőrzési és felügyeleti eszközök alkalmazását, e rendelettel összhangban, — segítséget nyújt a tagállamoknak abban, hogy információkat szolgáltassanak a halászati, valamint az ellenőrzési és felügyeleti tevékenységekről a Bizottságnak és harmadik feleknek, — hatáskörén belül segítséget nyújt a tagállamoknak a közös halászati politika szabályai értelmében felmerülő feladataik és kötelezettségeik végrehajtásában, — segítséget nyújt a tagállamoknak és a Bizottságnak a közös halászati politika uniós alkalmazásának harmonizációjában, — hozzájárul a tagállamok és a Bizottság ellenőrzési és felügyeleti technikák kutatására és fejlesztésére irányuló munkájához, — hozzájárul a hatósági ellenőrök képzésének és a tapasztalatcseréjének tagállamok közötti összehangolásához, — összehangolja a jogellenes, be nem jelentett és szabályozatlan halászat elleni harc jegyében folytatott tevékenységeket az uniós jogszabályoknak megfelelően, — elősegíti a közös halászati politika ellenőrző rendszerének egységes végrehajtását, ami különösen az alábbiakat foglalja magában: i. az egyedi ellenőrzési és vizsgálati programok, a jogellenes, nem bejelentett és szabályozatlan („IUU”) halászat ellenőrzésére irányuló programok és a nemzetközi ellenőrzési és vizsgálati programok végrehajtása érdekében a tagállamok által folytatott ellenőrzési tevékenységek operatív koordinációjának megszervezése; ii. a Hivatal feladatainak ellátásához szükséges vizsgálatok. Megjegyzendő, hogy a Hivatal létrehozásáról szóló rendeletnek az 1224/2009/EK tanácsi rendelettel történt módosítását követően, egyéb hatáskörök mellett: 1. a Hivatal általi operatív koordinációnak ki kell terjednie a közös halászati politika alá tartozó összes tevékenység ellenőrzésére; 2. a Hivatal tisztviselőit nemzetközi vizeken uniós ellenőrnek lehet kijelölni; 3. a Hivatal megvásárolhatja, kölcsönözheti vagy bérelheti a közös alkalmazási tervek végrehajtásához szükséges eszközöket; 4. a Hivatal adott esetben: a) kézikönyveket ad ki harmonizált ellenőrzési standardokról; b) útmutatókat dolgoz ki, amelyek tartalmazzák a közös halászati politikában az ellenőrzés területén alkalmazott legjobb gyakorlatokat, beleértve az ellenőrök képzését is, és ezeket rendszeresen frissíti; c) szakmai és adminisztratív támogatással segíti a Bizottságot feladatai ellátásában; 5. a Hivatal feladata, hogy elősegítse az együttműködést a tagállamok között, illetve a tagállamok és a Bizottság között a jogi eljárások területén alkalmazott harmonizált ellenőrzési standardok és legjobb gyakorlatok kidolgozásában az uniós jogszabályok és az elfogadott nemzetközi standardok szerint, megfelelően figyelembe véve az egyes tagállamok különböző jogrendszereit; 6. a Hivatal a Bizottság értesítése vagy a saját kezdeményezése alapján válságstábot hoz létre, ha olyan helyzet áll elő, amely a közös halászati politika számára közvetlen, közvetett vagy potenciálisan súlyos veszélyt jelenthet, és azt a meglévő eszközökkel nem lehet megelőzni, kiküszöbölni vagy csökkenteni, vagy nem lehet megfelelően kezelni; 7. a Hivatal hozzájárul az Unió integrált tengerpolitikájának végrehajtásához, többek között az igazgatási tanács jóváhagyásával a 768/2005/EK tanácsi rendelet hatálya alá tartozó ügyekben adminisztratív megállapodásokat köt más szervezetekkel.

Az Európai Parlament és a Tanács 1380/2013/EU rendelete A rendelet új közös halászati politikát fogadott el. A Hivatal tekintetében: — a Hivatal által segített Unió együttműködik a harmadik országokkal és a halászattal foglalkozó nemzetközi szervezetekkel, beleértve regionális halászati gazdálkodási szervezeteket is, hogy az ilyen nemzetközi szervezeteknél elfogadott intézkedéseket, és különösen a jogellenes, be nem jelentett és szabályozatlan halászat elleni küzdelemmel kapcsolatosakat, minél fokozottabb mértékben be tudják tartani annak biztosítása érdekében, hogy ezeket az intézkedéseket szigorúan betartsák, — a közös halászati politika ellenőrzése és végrehajtása mindenekelőtt a tagállamok, a Bizottság és a Hivatal közötti együttműködésen és koordináción alapul, illetve ezeket foglalja magában, — a Hivatal megfigyelőként részt vehet a szakértői csoport ülésein.

A Tanács 1386/2007/EK rendelete A rendelet felhatalmazza a Hivatalt, hogy koordinálja az Unió felügyeleti és ellenőrzési tevékenységeit a NAFO szabályozási területén, és a tagállamokkal együttműködve tervet dolgozzon ki a nemzetközi ellenőrzési és felügyeleti rendszerben történő uniós részvételre (41. cikk).

A Bizottság 433/2012/EU végrehajtási rendelete Ez a rendelet, az Európai Parlament és a Tanács 1236/2010/EU rendeletével összhangban, a NEAFC szabályozási területén történő halászati tevékenységekkel kapcsolatban a következő feladatok elvégzésére jelöli ki a Hivatalt: — az EU ellenőrzési és felügyeleti tevékenységeinek koordinálása ezen a területen, — a tagállamok együttműködésével terv kidolgozása a nemzetközi rendszerben történő uniós részvételre, — jelentések átvétele és készítése a NEAFC-terület felügyeletéről, illetve a jogsértésekről.

A Bizottság 2009/988/EU határozata E rendelettel a Bizottság az EFCA-t jelölte ki egyes, az IUU-rendelet keretében elvégzendő feladatok végrehajtására. Ezek a feladatok a következők: — az 1005/2008/EK rendelet 11. cikkének (3) bekezdésével összhangban harmadik országok hajói számára a lobogó szerinti állam(ok)ban való kirakodásra vagy átrakodásra vonatkozó engedély megtagadásáról szóló értesítések és adott esetben az ilyen értesítések másolatának továbbítása a regionális halászati gazdálkodási szervezeteknek; az EFCA ezeket a dokumentumokat a Bizottságnak is megküldi, — az 1005/2008/EK rendelet 20. cikke (4) bekezdése második albekezdésének c) pontjával összhangban a Bizottság kérésére helyszíni vizsgálatok lefolytatása önállóan vagy a Bizottsággal együttműködve annak igazolására, hogy a harmadik országokkal közös megegyezéssel kialakított együttműködési megállapodások végrehajtása eredményesen történik, — az 1005/2008/EK rendelet 25. cikkének (2) bekezdésével összhangban a tagállamok által a Bizottságnak megküldött olyan további információk közlése a tagállamokkal és a lobogó szerinti államokkal, amelyek lényegesek lehetnek az Európai Unió IUU-hajókra vonatkozó listájának összeállítása tekintetében; az EFCA ezeket az információkat a Bizottságnak is megküldi, — az 1005/2008/EK rendelet 48. cikkének (4) bekezdésével összhangban az észlelési jelentések továbbítása valamennyi tagállam és adott esetben az illetékes regionális halászati gazdálkodási szervezet ügyvezető titkára részére; az EFCA ezeket a dokumentumokat a Bizottságnak is megküldi, — az 1005/2008/EK rendelet 48. cikkének (5) bekezdésével összhangban valamely szerződő fél által az illetékes regionális halászati gazdálkodási szervezetnek egy tagállami hajóra vonatkozóan küldött észlelési jelentésre válaszul az adott tagállam által megküldött információk továbbítása a szóban forgó regionális halászati gazdálkodási szervezet ügyvezető titkára részére; az EFCA ezeket az információkat a Bizottságnak is megküldi.

Irányítás Igazgatási tanács Összetétel A tagállamok egy-egy képviselője és a Bizottság hat képviselője alkotja. Feladatai többek között A költségvetés és a létszámterv, a többéves és éves munkatervek, az éves jelentés és a többéves személyzetpolitikai terv elfogadása. A végleges beszámoló véleményezése. Ügyvezető igazgató Az igazgatási tanács nevezi ki a Bizottság által javasolt, legalább két jelöltet megnevező lista alapján. Külső ellenőrzés Európai Számvevőszék. Belső kontroll Az Európai Bizottság Belső Ellenőrzési Szolgálata. A zárszámadás elfogadásáért felelős hatóság Az Európai Parlament, a Tanács ajánlása alapján.

A Hivatal rendelkezésére bocsátott erőforrások 2014-ben (2013) Végleges költségvetés Teljes 2014-es költségvetés:9,22(9,22) millió euro — I. cím: 6,35(6,33) millió euro — II. cím: 1,16(1,18) millió euro — III. cím: 1,71(1,71) millió euro Létszám 2014. december 31-én A létszámtervben szereplő ideiglenes állások száma 53 (54), ebből betöltött: 52 (52 (1)) + 5 (5) szerződéses álláshely, amelyből betöltött: 4 (5) + 4 (4) kirendelt nemzeti szakértői álláshely, amelyből betöltött: 2 (3) Összes álláshely, kirendelt nemzeti szakértőkkel együtt: 62 (63), ebből betöltött: 58 (60 (1))